 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ርሑስ ዕለተ-ልደት ሲሃም 23 ጥሪ 2019 ዝተመሓየሸ 3 ሚያዝያ 2019 መግለጺ ስእሊ, እቲ ናይ ተቓውሞ ሰልፊ ኣብ መበል 22 መዓልቲ ልደት ሲሃምዩ ተኻዪዱ ነታ ካብ 2012 ጀሚራ ኣብ ትሕቲ ቀይዲ ከም ዝኣተወት ዝንገረላ ሲሃም ዓሊ ዓብዱ ጓሉ ነቲ ብደረጃ ሚኒስተር ዜና ኮይኑ ዝሰርሕ ዝነበረ ዓሊ ዓብዱ ካብ ማእሰርቲ ክትፍታሕ ዝጽውዕ ናይ ታቓውሞ ሰልፊ ሎሚ ረቡዕ ኣብ ለንደን ተኻይዱ ሓያሎ መንእሰያት ዝርከብዎም ኤርትራውያን ኣብ ፊት ኤምባሲ ኤርትራ ኣብ ለንደን ብምርካብ ማእሰርቲ ሲሃም ፍትሓዊ ከም ዘይኮነን ኩሎም ካልኦት ብዘይ ፍርዲ ዝተቐየዱ ኤርትራውያንውን ክፍትሑ ጻዊዒት ኣቕሪቦም ርሑስ ዕለተ-ልደት ሲሃም ሲሃም ትፈታሕ እሱራትና ይፈትሑ ይኣክል ዝብሉ ጭርሖታት ኣብቲ ኣጋጣሚ ካብ ዝተቓልሑ ጭርሖታትዮም ቢቢሲ ርእይቶ መንግስቲ ኤርትራ ንምፍላጥ ንሰብመዚቲ ኤምባሲ ከዘራርቦም ኣብ ዝፈተነሉ እዋን ፍቓደኛታት ኣይነበሩን እቲ ብስም ሲሃም ዝግበር ተቓውሞታት ንሓደ ወርሒ ክቕጽል ምዃኑን ኣብ ዝተፈላለያ ሃገራት ከም ዝካየድውን ወዳቢት ናይቲ ተቓውሞ ቨኔሳ ጸሃየ ንቢቢሲ ሓቢራ እቲ ብ1977 ናይ ሰላም ኖብል ብልጫ ዝተጓናጸፈ ህቡብ ኣህጕራዊ ማሕበር ኣምነስቲ-ኢንተርናሽናል ንዓመተ 2019 ብጕዳይ ኤርትራዊትኣሜሪካዊት ሲሃም ዓሊ ዓብዱ ዝምከት ጎስጓስ ከካይድ ምኳኑ ኣፍሊጡ ይነሩ መንግስቲ ኤርትራ ንሲሃም ሓዊሱ ኣብ ቤት-ማእሰርቲ ንዘለው ንጹሓን ዜጋታት ክፍትሕ ካብ ዝተፈላለየ ኩርናዓት ዓለም ጸቕጢ ክግበር እኳ እንተጸንሓ ካሳብ ሕጂ ዝተራእየ ለውጢ የለን ተሓላቂ ሰብኣዊ መሰላት ሁማን ራይትስ ዎቸ ንመበል 22 ዓመተ ልደት ሲሃም ኣመልኪቱ ሎሚ ኣብ ዘውጸኦ መግለጺ ሲሃም ዓሊ ገና ንዝመጽ ዓመት ኣብ ጸልማት ከትሕልፎ ምዃና ተንቢዩ ቅድም ክብል ብዛዕባ ሲሃም ዓሊ ዓብዱ ኣበይ ተሸርበት? 